hvad er en tandbro?
en bro er en konstruktion, der sættes fast på tanden foran og bagved den manglende tand, idet nabotænderne er slebet til, som hvis de skulle have kroner på. de to tilslebede nabotænder kaldes bropiller, da de skal bære broen.

vi kan derfor lave en bro til erstatning af en tand, når der er en tand på begge sider af mellemrummet. en bro kan også erstatte mere end én manglende tand. dette kan betyde at der bliver længere mellem bropillerne, eller at det kan blive nødvendigt at bruge mere end 2 bropiller.